***დანართი №1***

**დამტკიცებულია სსიპ შოთა რუსთაველის ეროვნული**

**სამეცნიერო ფონდის გენერალური დირექტორის**

**2016 წ. 7 ივლისის N 140 ბრძანებით**

**2016 წლის დოქტორანტურის საგანმანათლებლო პროგრამების გრანტით დაფინანსების**

**კონკურსის პირობები**

**მუხლი 1. ზოგადი დებულებანი**

1. დოქტორანტურის საგანმანათლებლო პროგრამების გრანტით დაფინანსების კონკურსის (შემდგომში - კონკურსის) პირობები არეგულირებს დოქოტორანტურის საგანმანათლებლო პროგრამების გრანტით დასაფინანსებლად კონკურსის გამართვის, საგრანტო განაცხადის შეფასების, გრანტის გაცემისა და შესრულების ანგარიშგების მონიტორინგის საკითხებს.
2. დოქტორანტურის საგანმანათლებლო პროგრამების გრანტით დაფინანსება მოხდება ღია კონკურსის მეშვეობით, რომლის მიზანია უმაღლეს საგანმანათლებლო დაწესებულებებში არსებული ინტელექტუალური პოტენციალის მიზნობრივი გამოყენება და ახალგაზრდა მეცნიერთა სამეცნიერო კვლევისათვის სათანადო პირობების შექმნა; წარმატებული, ნიჭიერი ახალგაზრდა მკვლევარების გამოვლენა, მათი სადოქტორო კვლევების თანამედროვე საერთაშორისო სტანდარტებთან შესაბამისობაში განხორციელების ხელშეწყობით საქართველოში სამეცნიერო კვლევების ხარისხის ზრდა და ახალგაზრდა მეცნიერთა საერთაშორისო სამეცნიერო საზოგადოებაში ინტეგრირება; საქართველოს უმაღლესი საგანმანათლებლო დაწესებულებების დოქტორანტურის საგანმანათლებლო პროგრამებში სამეცნიერო-კვლევითი კომპონენტის გაუმჯობესება, სადოქტორო პროგრამების საერთაშორისო სტანდარტებთან დაახლოება და უმაღლესი განათლების ხარისხის ამაღლება.
3. დოქტორანტურის საგანმანათლებლო პროგრამების კონკურსში პროექტების წარდგენა შესაძლებელია საქართველოს განათლებისა და მეცნიერების მინისტრის 2014 წლის 30 სექტემბრის N128/ნ ბრძანების პირველი მუხლის მე-3 პუნქტში აღნიშნული სამეცნიერო მიმართულებების შესაბამისად. ამ მიმართულებებს კონკურსის სამეცნიერო კლასიფიკატორის (დანართი 12) მიხედვით მიენიჭა შემდეგი კოდები:
4. საბუნებისმეტყველო მეცნიერებები
5. ინჟინერია და ტექნოლოგიები
6. სამედიცინო და ჯანმრთელობის მეცნიერებები
7. აგრარული მეცნიერებები
8. სოციალური მეცნიერებები
9. ჰუმანიტარული მეცნიერებები
10. საქართველოს შემსწავლელი მეცნიერებები

**მუხლი 2. საგრანტო კონკურსის ადმინისტრირება**

1. საგრანტო კონკურსს აცხადებს და ადმინისტრირებას უწევს საჯარო სამართლის იურიდიული პირი - შოთა რუსთაველის ეროვნული სამეცნიერო ფონდი (შემდგომში – ფონდი) საქართველოს განათლებისა და მეცნიერების მინისტრის 2014 წლის 30 სექტემბრის N128/ნ ბრძანებით დადგენილი წესითა და გენერალური დირექტორის ინდივიდუალური ადმინისტრაციულ-სამართლებრივი აქტით გათვალისწინებული პროცედურების მიხედვით.
2. გრანტის მოპოვება შესაძლებელია მხოლოდ ღია კონკურსის წესით.
3. ფონდი უზრუნველყოფს:

ა) საკონკურსო დოკუმენტაციის მიღების ვადების დადგენას; კონკურსის პროგრამა და პირობების, პროექტის ფორმების, საკონკურსო დოკუმენტაციისა და პროექტის შესრულების ანგარიშების ფორმების შემუშავებასა და დამტკიცებას;

ბ) კონკურსის გამოცხადებას;

გ) კონკურსში რეგისტრირებული პროექტების ტექნიკურ ექსპერტიზას, რაც გულისხმობს წარმოდგენილი პროექტების დოკუმენტაციის შესაბამისობის დადგენას კონკურსის პირობებთან;

დ) პროექტების შეფასებისათვის აუცილებელი პროცედურების ადმინისტრირებას;

ე) ექსპერტებისგან მიღებულ შეფასებებზე დაყრდნობით რანჟირებული სიების დადგენას მიმართულებებისა და ქვე-მიმართულებების მიხედვით, გამარჯვებული პროექტების გამოვლენას, დამტკიცებას, აგრეთვე საჭიროების შემთხვევაში პროექტებში ცვლილებების შეტანას.

ვ) საგრანტო ხელშეკრულების გაფორმებას და დაფინანსებას;

ზ) საგრანტო ხელშეკრულებით გათვალისწინებული პირობების შესრულების მონიტორინგს.

1. ფონდი არ განიხილავს კონკურსის პირობებისა და ვადების დარღვევით წარმოდგენილ პროექტებს.

**მუხლი 3. კონკურსში მონაწილე სუბიექტები და მონაწილეობის პირობები**

1. კონკურსის ფარგლებში გაიცემა მხოლოდ ინდივიდუალური სასწავლო-კვლევითი გრანტები.
2. საგრანტო კონკურსში მონაწილეობის უფლება აქვს საქართველოს მოქალაქეს, რომელიც საქართველოს კანონმდებლობით დადგენილი წესით ჩარიცხულია საქართველოს უმაღლესი საგანმანათლებლო დაწესებულების დოქტორანტურის საგანმანათლებლო პროგრამაზე.
3. კონკურსის მონაწილე დოქოტორანტს უნდა ჰყავდეს დისერტაციის ხელმძღვანელი- დოქტორის ან მასთან გათანაბრებული აკადემიური ხარისხის მქონე პირი უმაღლესი საგანმანათლებლო დაწესებულების ან/და სამეცნიერო-კვლევითი დაწესებულების აკადემიური/სამეცნიერო პერსონალი, რომელიც ხელმძღვანელობას უწევს დოქტორანტს სადოქტორო კვლევითი პროექტის განხორციელებაში.
4. კონკურსის მონაწილე დოქოტორანტს შესაძლოა ჰყავდეს:

ა) დისერტაციის თანახელმძღვანელი - დოქტორის ან მასთან გათანაბრებული აკადემიური ხარისხის მქონე პირი უმაღლესი საგანმანათლებლო დაწესებულების ან/და სამეცნიერო-კვლევითი დაწესებულების აკადემიური/სამეცნიერო პერსონალი, რომელიც კონსულტირებას გაუწევს დოქტორანტს კვლევის პროცესში.

ბ) დისერტაციის ქართველი, ან უცხოელი კონსულტანტი, დოქტორის ან მასთან გათანაბრებული აკადემიური ხარისხის მქონე პირი უმაღლესი საგანმანათლებლო დაწესებულების ან/და სამეცნიერო-კვლევითი დაწესებულების აკადემიური/სამეცნიერო პერსონალი, რომელიც სამეცნიერო კონსულტირებას გაუწევს დოქტორანტს კვლევის პროცესში.

1. დოქტორანტურის საგანმანათლებლო პროგრამების კონკურსში დოქოტორანტს შეუძლია მხოლოდ ერთი საკონკურსო განაცხადის წარდგენა.
2. დოქტორანტურის საგანმანათლებლო პროგრამების კონკურსში მონაწილეობის მიღების უფლება არ აქვს დოქტორანტს, რომელიც არის ამავე საგრანტო კონკურსის 2013 და 2014 წლებში გამარჯვებული პირი.
3. პროექტის განსახორციელებლად შესაძლებელია გამოყენებულ იქნეს უმაღლესი საგანმანათლებლო დაწესებულების, სამეცნიერო-კვლევითი ინსტიტუტის და ასევე სხვა იურიდიული/ფიზიკური პირის მატერიალურ-ტექნიკური ბაზა.
4. გამარჯვებული პროექტის განხორციელება უნდა დაიწყოს 2016 წლის ოქტომბრიდან.
5. საკონკურსოდ წარმოდგენილი პროექტის ხანგრძლივობა უნდა იყოს მინიმუმ 6 თვე და მაქსიმუმ 36 თვე. თვეების რაოდენობა უნდა იყოს 6-ის ჯერადი და შეესაბამებოდეს 6 თვიან საანგარიშო პერიოდებს.

**მუხლი 4. ძირითადი ფინანსური მოთხოვნები**

ერთი საგრანტო პროექტისთვის ფონდიდან მოთხოვნილი დაფინანსება არ უნდა აღემატებოდეს **წელიწადში 21 000 ლარს.**

1. პროექტის საგრანტო დაფინანსება **პროექტის ხანგრძლივობასთან მიმართებაში** შეიძლება მოთხოვნილი იყოს შემდეგი სქემით:

|  |  |
| --- | --- |
| **პროექტის ხანგრძლივობა თვეებში** | **ფონდიდან მოთხოვნილი მაქსიმალური თანხა (ლარი)** |
| 6 თვე | 10 500 ლარი |
| 12 თვე | 21 000 ლარი |
| 18 თვე | 31 500 ლარი |
| 24 თვე | 42 000 ლარი |
| 30 თვე | 52 500 ლარი |
| 36 თვე | 63 000 ლარი |

1. საანგარიშო პერიოდი არის 6 თვე. 2016 წელს პირველი საანგარიშო პერიოდისათვის ფონდიდან მოთხოვნილი თანხა არ უნდა აღემატებოდეს 10 500 ლარს.
2. დოქტორანტმა, რომელსაც პროექტის წარდგენის მომენტში შეჩერებული აქვს სტუდენტის სტატუსი და რომელსაც:

ა) არ აქვს დახურული არცერთი სემესტრი სასწავლო-კვლევითი გრანტი შეიძლება მოითხოვს არაუმეტეს 36-თვიანი პროექტისათვის;

ბ) დახურული აქვს ერთი სემესტრი, სასწავლო-კვლევითი გრანტი შეიძლება მოითხოვს არაუმეტეს 30-თვიანი პროექტისათვის;

გ) დახურული აქვს ორი სემესტრი, სასწავლო-კვლევითი გრანტი შეიძლება მოითხოვს არაუმეტეს 24 თვიანი პროექტისათვის;

დ) დახურული აქვს სამი სემესტრი, სასწავლო-კვლევითი გრანტი შეიძლება მოითხოვს არაუმეტეს 18 თვიანი პროექტისათვის;

ე) დახურული აქვს ოთხი სემესტრი, სასწავლო-კვლევითი გრანტი შეიძლება მოითხოვს არაუმეტეს 12 თვიანი პროექტისათვის;

ვ) დახურული აქვს ხუთი სემესტრი, სასწავლო-კვლევითი გრანტი შეიძლება მოითხოვს არაუმეტეს 6 თვიანი პროექტისათვის.

1. აქტიური სტუდენტის სტატუსის მქონე დოქტორანტმა, რომელიც არის:

ა) პირველი სემესტრის სტუდენტი, სასწავლო-კვლევითი გრანტი შეიძლება მოითხოვს არაუმეტეს 30 თვიანი პროექტისათვის;

ბ) მეორე სემესტრის სტუდენტი, სასწავლო-კვლევითი გრანტი შეიძლება მოითხოვს არაუმეტეს 24 თვიანი პროექტისათვის;

გ) მესამე სემესტრის სტუდენტი, სასწავლო-კვლევითი გრანტი შეიძლება მოითხოვს არაუმეტეს 18 თვიანი პროექტისათვის;

დ) მეოთხე სემესტრის სტუდენტი, სასწავლო-კვლევითი გრანტი შეიძლება მოითხოვს არაუმეტეს 12 თვიანი პროექტისათვის;

ე) მეხუთე სემესტრის სტუდენტი, სასწავლო-კვლევითი გრანტი შეიძლება მოითხოვს არაუმეტეს 6 თვიანი პროექტისათვის.

1. პროექტის განხორციელებისათვის ფონდიდან მოთხოვნილი ბიუჯეტი შეიძლება მოიცავდეს შემდეგ ხარჯვით კატეგორიებს:

ა) დოქტორანტის სტიპენდიას;

ბ) სასწავლო - კვლევითი საქმიანობის ხარჯებს, ტექნიკური აღჭურვის, ლაბორატორიული სამუშაოების ან/და საველე სამუშაოების ხარჯს;

გ) პროექტის მიზნებისათვის დისერტაციის ხელმძღვანელთან შეთანხმებით საერთაშორისო სამეცნიერო ღონისძიებაში მონაწილეობის ხარჯს (კონფერენცია, კონგრესი, ვორქშოპი, სემინარი და სხვა);

დ) დისერტაციის მიზნებისათვის დისერტაციის ხელმძღვანელთან შეთანხმებით უცხოეთში კვლევითი ვიზიტის ხარჯებს;

ე) სასწავლო და კვლევითი პროცესისათვის საჭირო სხვა ხარჯებს.

1. სტიპენდიის სახით დოქტორანტმა წელიწადში შეიძლება მოითხოვოს დასაშვები წლიური ბიუჯეტის ოდენობის არაუმეტეს 50% (არაუმეტეს 10 500 ლარისა). 6 თვიანი პროექტის შემთხვევაში - არაუმეტეს 5250 ლარისა. დოქტორანტის ყოველთვიური სტიპენდია არ უნდა აღემატებოდეს 1000 ლარს.
2. ამ მუხლის მე-3 პუნქტის „გ“ ქვეპუნქტებით გათვალისწინებული ხარჯები (საერთაშორისო სამეცნიერო ღონისძიებებში მონაწილეობის ხარჯი) ანაზღაურდება საქართველოს პრეზიდენტის 2005 წლის 20 აპრილის N 231 ბრძანებულებით დადგენილი სადღეღამისო და საცხოვრებელი ფართობის დაქირავების/სასტუმროს ხარჯების ნორმების შესაბამისად.
3. დოქტორანტის უცხოეთში სამეცნიერო-კვლევითი ვიზიტის ხანგრძლივობა წელიწადში არ უნდა აღემატებოდეს 6 თვეს. 6 თვიანი პროექტებისთვის დაფინანსებული დოქტორანტების კვლევითი ვიზიტის ხანგრძლივობა არ უნდა აღემატებოდეს 3 თვეს. საერთაშორისო, ერთობლივი სადოქტორო პროგრამების შემთხვევაში, უცხოეთში სამეცნიერო-კვლევითი ვიზიტის ხანგრძლივობა შეიძლება იყოს წელიწადში არაუმეტეს 12 თვისა.
4. უცხოეთში სამეცნიერო-კვლევითი ვიზიტის პერიოდისათვის დოქტორანტი მიიღებს ამ ბრძანების დანართი 13-ით (დოქტორანტურის საგანმანათლებლო პროგრამების კონკურსში გამარჯვებული დოქტორანტის უცხოეთში სამეცნიერო-კვლევითი ვიზიტის დროს ყოველთვიური დაფინანსების ნორმები ქვეყნების კატეგორიების მიხედვით) განსაზღვრულ ყოველთვიურ დაფინანსებას. 12 და მეტი დღის ხანგრძლივობის ვიზიტის შემთხვევაში, გრანტის მიმღებმა უნდა იხელმძღვანელოს აღნიშნული დანართით გათვალისწინებული ნორმებით. იმ შემთხვევაში, თუ უცხოეთში დოქტორანტის სამეცნიერო-კვლევითი ვიზიტი გრძელდება არასრული თვე, დოქტორანტის ყოველთვიური დაფინანსება დაიანგარიშება ნორმებზე დაყრდნობით, პროპორციული წესის გამოყენებით. 12 დღემდე ხანგრძლივობის ვიზიტის შემთხვევაში, გრანტის მიმღებმა უნდა იხელმძღვანელოს საქართველოს პრეზიდენტის 2005 წლის 20 აპრილის #231 ბრძანებულებით დადგენილი ლიმიტებით.
5. ამ მუხლის მე-3 პუნქტით გათვალისწინებული ხარჯების გადარიცხვა განხორციელდება საგრანტო ხელშეკრულებით გათვალისწინებული ტრანშების სახით.
6. პირველ ტრანშს ფონდი გადარიცხავს ავანსის სახით საგრანტო ხელშეკრულების გაფორმებიდან 10 დღის ვადაში. ყოველი მომდევნო ტრანში გადაირიცხება ფონდის მიერ განხილვის აქტის საფუძველზე.
7. სასწავლო-კვლევითი გრანტით დაუშვებელია უძრავი ქონების შეძენა, იჯარა, კაპიტალური რემონტი/რეკონსტრუქცია, ასევე ავტომანქანის შეძენა.
8. გრანტის მოგების შემთხვევაში დოქტორანტს ფონდიდან მოთხოვნილი თანხა ჩაერიცხება პირად, მიზნობრივ ანგარიშზე, რომელზეც არ დაირიცხება ბანკის მიერ სარგებელი და განხორციელდება ოპერაციები მხოლოდ სასწავლო-კვლევითი გრანტის ფარგლებში.
9. პროექტის დასაფინანსებლად აუცილებელი, მაგრამ არასაკმარისი პირობაა შეფასებისას მაქსიმალური 27 ქულიდან 18 ან მეტი ქულის მიღება.
10. ფონდის მიერ კონკურსისთვის გამოყოფილი თანხის 10 % განსაზღვრულია „საქართველოს შემსწავლელი მეცნიერებების“ მიმართულებაში დარეგისტრირებული გამარჯვებული პროექტებისთვის. საერთო ბიუჯეტის დარჩენილი 90% განაწილდება 6 სამეცნიერო მიმართულებაზე (1-6) ფონდის გენერალური დირექტორის ინდივიდუალური ადმინისტრაციულ-სამართლებრივი აქტის შესაბამისად.
11. თითოეული მიმართულებისთვის განსაზღვრული თანხიდან ნაშთის დარჩენის შემთხვევაში, ჯამური ნაშთი მოხმარდება დაფინანსების გარეშე დარჩენილ 1-6 მიმართულებებს შორის უმაღლესქულიან პროექტებს, რომლებიც შეფასებისას მიიღებენ 18 ან მეტ ქულას.
12. შესაძლებელია თანდაფინანსების არსებობა.
13. ფონდი არ ანაზღაურებს პროექტის მომზადებისა და წარდგენისათვის გაწეულ ხარჯებს.

**მუხლი 5. საკონკურსო დოკუმენტაციის წარდგენა ფონდში:**

1. კონკურსში მონაწილეობის მისაღებად პროექტის დოკუმენტები წარმოდგენილი უნდა იყოს ფონდის გენერალური დირექტორის 2016 წლის 7 ივლისის № 140 ბრძანებით დადგენილი ფორმების დაცვით.
2. კონკურსში მონაწილეობისათვის დოქტორანტმა საპროექტო განაცხადი უნდა დაარეგისტრიროს ფონდის ელქტრონულ ბაზაში და წარმოადგინოს განცხადება კონკურსში მონაწილეობის შესახებ ფონდის კანცელარიაში. ფონდის ელექტრონულ ბაზაში რეგისტრირებულ თითოეულ პროექტს მიენიჭება სარეგისტრაციო შიფრი და გაეგზავნება პროექტის გამომგზავნს. პროექტის სარეგისტრაციო შიფრი უნდა მიეთითოს განცხადებაში კონკურსში მონაწილეობის შესახებ, რომელიც ბარდება კანცელარიაში. განცხადება ხელმოწერილი უნდა იყოს დოქტორანტის, დოქტორანტურის საგანმანათლებლო პროგრამის ხელმძღვანელისა და დოქტორანტის დისერტაციის ხელმძღვანელის მიერ.
3. პროექტების ელექტრონული რეგისტრაცია შესაძლებელი იქნება **2016 წლის 18 ივლისიდან 2016 წლის 8 აგვისტოს 23:00 სთ-მდე**. პროექტების რეგისტრაციის დეტალური ინსტრუქცია ფონდის ვებგვერდზე დაიდება **2016 წლის 18 ივლისს**. ფონდის ბაზაში ელექტრონულად დარეგისტრირებული პროექტებისათვის განცხადება კონკურსში მონაწილეობის შესახებ ფონდშის კანცელარიაში წარმოდგენილი უნდა იყოს **არაუგვიანეს 2016 წლის 10 აგვისტოს, 16:00 საათამდე.** ვადის დარღვევით შემოსული საკონკურსო დოკუმენტაცია ფონდში აღარ მიიღება.
4. კონკურსში მონაწილეობისთვის დოქტორანტმა უნდა წარმოადგინოს შემდეგი დოკუმენტები ქართულ და ინგლისურ ენებზე:

ა) პროექტის თავფურცელი (დანართი 2);

ბ) საპროექტო წინადადება (დანართი 3);

გ) პროექტის ბიუჯეტი და ფონდიდან მოთხოვნილი თანხის დასაბუთება (დანართი 4);

დ) პროექტის განხორციელების გეგმა-გრაფიკი (დანართი 5);

ე) დოქტორანტის ბიოგრაფიული მონაცემები (CV) (დანართი 6);

ვ) დისერტაციის ხელმძღვანელის, დისერტაციის თანახელმძღვანელის (ასეთის არსებობის შემთხვევაში) და კონსულტანტის (ასეთის არსებობის შემთხვევაში) (დანართი 7);

ზ) პროექტის რეზიუმე ქართულ და ინგლისურ ენებზე (დანართი 8);

თ) ინფორმაცია პროექტისთვის შესაბამისი სამეცნიერო ინფრასტრუქტურის უზრუნველყოფის შესახებ, ხელმოწერილი დოქტორანტურის საგანმანათლებლო პროგრამის ხელმძღვანელის მიერ (დანართი 9)

ი) განცხადება კონკურსში მონაწილეობის შესახებ (დანართი 10), ფონდის ელექტრონული ბაზის მიერ მინიჭებული პროექტის სარეგისტრაციო შიფრის მითითებით;

კ) ცნობა თანადაფინანსების (ასეთის არსებობის შემთხვევაში) შესახებ[[1]](#footnote-1) (დანართი 11) თანხის მითითებით უფლებამოსილი პირის მიერ ხელმოწერილი და ბეჭდით დადასტურებული;

ლ) დოქტორანტის პირადობის მოწმობის ასლი;

მ) გრანტის მიმღები დოქტორანტის პირადი საბანკო ანგარიში, რომელზეც არ დაირიცხება სხვა თანხები;

ნ) ცნობა დოქტორანტურის აკრედიტირებულ პროგრამაზე დოქტორნატის სწავლის შესახებ, სასწავლო სემესტრისა და დოქტორანტის წინა სასწავლო სემესტრის/სემესტრების აკადემიური მოსწრების მითითებით.

ო) დისერტაციის ხელმძღვანელის (სავალდებულო), თანახელმძღვანელის (ასეთის არსებობის შემთხვევაში) და კონსულტანტის (ასეთის არსებობის შემთხვევაში) აკადემიური ხარისხის დამადასტურებელი დოკუმენტი და ცნობა სამსახურიდან (უსდ, ან სამეცნიერო-კვლევითი დაწესებულებიდან) მისი თანამდებობის მითითებით. აღნიშნული დოკუმენტების წარმოდგენის აუცილებლობა იხსნება კონსულტანტისთვის, რომელიც არის უცხო ქვეყნის მოქალაქე, ან უცხოეთში მოღვაწე თანამემამულე და მის შესახებ შესაბამისი ინფორმაცია დასტურდება ვებ-გვერდიდან.

1. ფონდში წარმოსადგენი საკონკურსო განაცხადის დოკუმენტაცია შედგება **ორი ნაწილისგან:**

**ა) პროექტის შინაარსი, რომელიც აიტვირთება ონლაინ ელექტრონულ ბაზაში ინგლისურ ენაზე და შედგება შემდეგი დოკუმენტებისგან:**

1. პროექტის თავფურცელი (დანართი 2, PDF ფაილი);
2. საპროექტო წინადადება (დანართი 3, PDF ფაილი);
3. პროექტის ბიუჯეტი და ფონდიდან მოთხოვნილი თანხის დასაბუთება (დანართი 4, Excel ფაილი);
4. პროექტის განხორციელების გეგმა-გრაფიკი (დანართი 5, Excel ფაილი);
5. დოქტორანტის CV (დანართი 6, PDF ფაილი);
6. დისერტაციის ხელმძღვანელის, თანახელმძღვანელის (ასეთის არსებობის შემთხვევაში) და კონსულტანტის (ასეთის არსებობის შემთხვევაში) CV-ები (დანართი 7, PDF ფაილი);
7. დოქტორანტის სამეცნიერო-კვლევითი პროექტის რეზიუმე (დანართი 8, PDF ფაილი);
8. ინფორმაცია პროექტისთვის შესაბამისი სამეცნიერო ინფრასტრუქტურის უზრუნველყოფის შესახებ (დანართი 9, PDF ფაილი);
9. ზემოაღნიშნული დოკუმენტებიდან 2, 3, 6, 7, 8 და 9-ე დანართების ქართული ვერსიები უნდა აიტვირთოს ერთი, გაერთიანებული PDF ფაილის სახით.
10. დანართი 4 (ბიუჯეტის და ფონდიდან მოთხოვნილი თანხის დასაბუთების) და დანართი 5 (პროექტის განხორციელების გეგმა-გრაფიკის) ქართული ვერსიები უნდა აიტვირთოს ექსელის ფორმატში.

**ბ) პროექტზე თანდართული დოკუმენტები ქართულ ენაზე და ცნობა თანადაფინანსების შესახებ (დანართი 11) იტვირთება ელექტრონულ ბაზაში ერთ PDF** **ფაილის სახით.** აღნიშნული დოკუმენტები მოიცავს შემდეგს:

1. ცნობას დოქტორანტურის საგანმანათლებლო პროგრამაზე დოქტორანტის სწავლის შესახებ, დისერტაციის ხელმძღვანელისა (სავალდებულო) და თანახელმძღვანელის (ასეთის არსებობის შემთხვევაში) მითითებით, აგრეთვე სასწავლო სემესტრისა და დოქტორანტის წინა სასწავლო სემესტრის/სემესტრების აკადემიური მოსწრების მითითებით.
2. დოქტორანტის პირადობის მოწმობის ასლს.
3. გრანტის მიმღები დოქტორანტის პირადი საბანკო ანგარიშის (ლარის) რეკვიზიტებს;
4. დისერტაციის ხელმძღვანელის (სავალდებულო), თანახელმძღვანელის (ასეთის არსებობის შემთხვევაში) და კონსულტანტის (ასეთის არსებობის შემთხვევაში) აკადემიური ხარისხის დამადასტურებელ დოკუმენტს და ცნობას სამსახურიდან (უსდ, ან სამეცნიერო-კვლევითი დაწესებულებიდან) მისი თანამდებობის მითითებით.
5. ცნობას თანადაფინანსების შესახებ (ასეთის არსებობის შემთხვევაში, დანართი 11).
6. ფონდი უფლებამოსილია საგრანტო კონკურსის ნებისმიერ ეტაპზე საგრანტო კონკურსიდან მოხსნას პროექტი:

ა) რომელიც არ აკმაყოფილებს ამ წესის მოთხოვნებს;

ბ) რომელიც არ შეესაბამება გენერალური დირექტორის ინდივიდუალური ადმინისტრაციულ -სამართლებრივი აქტით დამტკიცებული პროექტის განაცხადის ფორმას;

გ) რომელსაც არ ერთვის გენერალური დირექტორის ინდივიდუალური ადმინისტრაციულ -სამართლებრივი აქტით განსაზღვრული პროექტზე დასართავი დოკუმენტაცია და საქართველოს ზოგადი ადმინისტრაციული კოდექსით დადგენილ ვადაში არ იქნება წარდგენილი ფონდში.

დ) რომელიც შეიცავს ყალბ ინფორმაციას.

1. ფონდი დაადგენს ხარვეზს და იმოქმედებს კანონის შესაბამისად, თუ ამ მუხლის მე-5 პუნქტის „ბ“ ქვეპუნქტით გათვალისწინებული პროექტზე დასართავი დოკუმენტაცია არასრულად ან დადგენილ მოთხოვნებთან (ვადები, წესი, ფორმატი, და ა.შ.) შეუსაბამოდ არის წარმოდგენილი.
2. პროექტის რეგისტრაციისას შესაძლებელია მიეთითოს არაუმეტეს სამი არასასურველი დამოუკიდებელი ექსპერტი, რომელთაც შესაფასებლად წარმოდგენილი პროექტი არ გაეგზავნება.
3. დოქტორანტი პასუხისმგებელია პროექტის ქართული და ინგლისური ვერსიების იდენტურობაზე.
4. ფონდი უფლებამოსილია კონკურსის ნებისმიერ ეტაპზე კონკურსიდან მოხსნას პროექტები, რომლებიც არ შეესაბამება კონკურსის მიზნებისათვის დადგენილ მოთხოვნებს ან შეიცავს ყალბ ინფორმაციას.
5. შესაფასებლად განხილული იქნება ის პროექტი, რომლის შიფრიც შეტანილი იქნება განცხადებაში კონკურსში მონაწილეობის შესახებ.

**მუხლი 6. პროექტების შეფასება**

1. კონკურსის მოთხოვნებთან შესაბამისობაში მყოფი რეგისტრირებული პროექტები შეფასებული იქნება დამოუკიდებელი ექსპერტების მიერ 2014 წლის 30 სექტემბრის N128/ნ ბრძანების მე-10 მუხლში განსაზღვრული კრიტერიუმების შესაბამისად.
2. ექსპერტი შეფასებას ახდენს დამოუკიდებლად, მიუკერძოებლად, საკუთარ ცოდნისა და შეხედულებების შესაბამისად და ფონდის მხრიდან რაიმე სახის ჩარევის გარეშე.
3. ფონდს შეფასების შედეგი წარედგინება მის მიერ განსაზღვრული ფორმის შესაბამისად.
4. დამოუკიდებელი ექსპერტებისაგან მიღებული შეფასებების საფუძველზე, ფონდი ადგენს და გენერალური დირექტორი ამტკიცებს პროექტების რანჟირებულ სიებს სამეცნიერო მიმართულებებისა და ქვემიმართულებების მიხედვით.
5. საჭიროების შემთხვევაში ფონდს შეუძლია მოიწვიოს დამატებითი ექსპერტი კონკრეტული პროექტ(ებ)ის შესაფასებლად.
6. დაფინანსების მოსაპოვებლად აუცილებელი, მაგრამ არასაკმარისი პირობაა მაქსიმალური 27 ქულიდან 18 ან მეტი ქულის მიღება.
7. დამოუკიდებელ ექსპერტთა ვინაობა კონფიდენციალურია.
8. კონკურსის შედეგების გამოცხადების შემდეგ, დოქტორანტის მოთხოვნის შემთხვევაში, ფონდი უზრუნველყოფს მათი პროექტის შესახებ ექსპერტთა მიერ გაკეთებული დასკვნების გაცნობას.

**მუხლი 7. ინტერესთა კონფლიქტი**

1. არ შეიძლება პროექტების შეფასების პროცესში მონაწი­ლეობდეს ექსპერტი:

ა) რომელიც არის საგრანტო კონკურსის მონაწილე;

ბ) რომელსაც აქვს საერთოპუბლიკაცია დოქტორანტთანან მონაწილეობს მასთანერთსა და იმავე სამეცნიერო-კვლევით პროექტში;

გ) რომელმაც შესაძლოა უშუალოდ მიიღოს პროფესიული, ფინანსური ან პირადი სარგებელი პროექტის დაფინანსების ან დაუფინანსებლობის შემთხვევაში;

დ) რომელიც არის დოქტორანტის დისერტაციის/შესაბამისი საგანმანათლებლო პროგრამის ხელმძღვანელი;

ე) რომელიც არის დოქტორანტის ნათესავი.

2. ამ წესის მიზნებისათვის ნათესავად ჩაითვლება:

ა) პირდაპირი ხაზის ნათესავი;

ბ) მეუღლე, მეუღლის და-ძმა და პირდაპირი ხაზის ნათესავი;

გ) აღმავალი ხაზის პირდაპირი ნათესავის და-ძმა;

დ) და-ძმა, მათი მეუღლეები და შვილები.

3. ექსპერტი ვალდებულია, გენერალურ დირექტორს ოფიციალურად აცნობოს ამ მუხლში აღნიშნული გარემოებისა და თვითაცილების შესახებ.

4. იმ შემთხვევაში, თუ ინფორმაცია ექსპერტის ინტერესთა კონფლიქტის შესახებ ფონდისთვის ცნობილი გახდება დასაფინანსებლად შერჩეული პროექტების დამტკიცებამდე, ფონდი უფლებამოსილია იმსჯელოს ექსპერტის მიერ გაკეთებული შეფასების გაუქმების შესახებ.

**მუხლი 8. საგრანტო ხელშეკრულება და პროექტის შესრულების მონიტორინგი**

1. ფონდის გენერალური დირექტორის მიერ გამარჯვებული პროექტების დამტკიცების შემდეგ ფონდი უზრუნველყოფს საგრანტო ხელშეკრულების გაფორმებას კონკურსში გამარჯვებულ დოქტორანტთან რომელშიც გაიწერება ურთიერთვალდებულებათა დეტალური პირობები.
2. საგრანტო ხელშეკრულება პროექტის განხორციელების სხვა პირობებთან ერთად ითვალისწინებს პროექტის ფარგლებში შექმნილი ინტელექტუალური საკუთრების უფლებით სარგებლობას გრანტის მიმღებსა და გრანტის გამცემს შორის ქვეყანაში მოქმედი და საერთაშორისო კანონმდებლობის შესაბამისად.
3. საგრანტო ხელშეკრულებით გათვალისწინებულ ტრანშებს ფონდი რიცხავს ავანსის სახით და ყოველი საანგარიშო პერიოდის ბოლოს ახორციელებს დაფინანსებული პროექტების მონიტორინგს, რომელიც მოიცავს პროექტის განხორციელების ფინანსურ და პროგრამულ მონიტორინგს.
4. გრანტის მიმღები ვალდებულია ექვსთვიანი საანგარიშო პერიოდის დასრულებიდან 15 კალენდარული დღის ვადაში ფონდში წარმოადგინოს პროგრამული და ფინანსური ანგარიშები გენერალური დირექტორის მიერ დამტკიცებული ფორმების შესაბამისად.
5. ფინანსური მონიტორინგი გულისხმობს საგრანტო ხელშეკრულების ფარგლებში ფონდის მიერ გადარიცხული თანხების ხარჯვის შესაბამისობის დადგენას ამავე ხელშეკრულებით გათვალისწინებულ ხარჯთაღრიცხვასთან.
6. პროგრამული მონიტორინგი გულისხმობს საგრანტო ხელშეკრულებით დაგეგმილი პროექტის ამოცანების შესრულების შედეგების შემოწმებას.
7. ფონდს არ აქვს ვალდებულება მონიტორინგი განახორციელოს საგრანტო პროექტის იმ ამოცანებზე, რომელთა შესრულების დამადასტურებელი შედეგები არ არის გათვალისწინებული საგრანტო პროექტის განხორციელების გეგმა-გრაფიკით.
8. ფონდი უფლებამოსილია შეაფასოს მიმდინარე პროექტების განხორციელების პროცესი და დასრულებული პროექტების სამეცნიერო ღირებულება და ეფექტიანობა. შეფასების პროცესში შესაძლოა ჩართული იყოს დარგის ექსპერტი.
9. ამ მუხლის მე-5 პუნქტის შესაბამისად, შემოწმების შედეგად მიღებული აქტები ფონდის მიერ შესაძლოა გამოყენებულ იქნეს გრანტის მიმღების მიერ შემდგომში საგრანტო კონკურსებში მონაწილეობისას წარდგენილი პროექტების შეფასებისას.
10. ფონდის მიერ მონიტორინგის განხორციელებისას:

ა) მიზნობრივ ხარჯად ჩაითვლება – საგრანტო ხელშეკრულების ბიუჯეტის ძირითადი ხარჯვითი კატეგორიის ფარგლებში განხორციელებული ხარჯი, თუ იგი მიეკუთვნება ამ ხარჯვით კატეგორიას;

ბ) არამიზნობრივ ხარჯად ჩაითვლება – საგრანტო ხელშეკრულების ბიუჯეტით გაუთვალისწინებელი ხარჯი. აღნიშნული ხარჯი ექვემდებარება შესაბამის ანგარიშზე დაბრუნებას;

გ) ნაშთად ჩაითვლება – საანგარიშო პერიოდის ბოლოს არსებული გაუხარჯავი რესურსი, რომელიც შესაძლებელია დაიხარჯოს მომდევნო საანგარიშო პერიოდში;

დ) გადახარჯვად ჩაითვლება საანგარიშო პერიოდში საგრანტო ხელშეკრულების ხარჯთაღრიცხვის კონკრეტული მუხლებით გათვალისწინებული ხარჯების გაწევა სხვა მუხლებში არსებული რესურსით, იმ შემთხვევაში, თუ გადახარჯულ მუხლში მომავალი ტრანშით ჩასარიცხი თანხა აღემატება ან ტოლია სხვა მუხლიდან გადახარჯული მუხლით გათვალისწინებული ხარჯებისათვის გამოყენებული რესურსის, გადახარჯვა არ ჩაითვლება ხარვეზად და არ წარმოადგენს პროექტის შეჩერების საფუძველს.

**მუხლი 9. პროექტის შეჩერება, შეწყვეტა და დასრულება**

პროექტის შეჩერება, შეწყვეტა და დასრულება რეგულირდება საქართველოს განათლებისა და მეცნიერების მინისტრის 2014 წლის 30 სექტემბრის N128/ნ ბრძანების მე-13 მუხლის შესაბამისად.

**მუხლი 10. დამატებითი მოთხოვნები**

1. გრანტის მიმღები ვალდებულია პროექტის ფარგლებში მომზადებულ და გამოცემულ ნებისმიერ ელექტრონულ, ბეჭდვით, აუდიო და ვიდეო მასალაზე განათავსოს ფონდის ლოგო და აღიარება პროექტის ფონდის დოქტორანტურის საგანმანათლებლო პროგრამების კონკურსის ფარგლებში დაფინანსების შესახებ და უზრუნველყოს ღია წვდომა აღნიშნულ მასალებზე.
2. ფონდი იტოვებს უფლებას გრანტის მიმღებთა მიერ წარდგენილი პროგრამული ანგარიშები, ბეჭდვითი ან/და ვიზუალური მასალები და ვებგვერდის მისამართი გამოიყენოს საკუთარი საქმიანობის ანგარიშში, ბეჭდვით და ელექტრონულ გამოცემებში, განათავსოს ფონდის ვებგვერდზე.

1. უცხოური რეგისტრირებული ორგანიზაციის შემთხვევაში ცნობა უნდა იყოს ინგლისურ ენაზე, თარჯიმანთა ბიუროს მიერ დამოწმებული შესაბამისი თარგმანით. [↑](#footnote-ref-1)